Бөрйән районы Байназар ауылынан оло юл менән Белорет яғына киткәндә Бабай үлегенә етмәҫ борон һул яҡта Супаҡ соҡоро тигән ер тороп ҡала. Юлдан 2 саҡрым самаһы алыҫлыҡта урынлашҡан. Һуғыш мәлендә Азанғолов Мөхәррәм ҡатыны Хәйбә (ҡыҙ фамилияһы Усманова) менән ҡыуыш ҡороп, ҡуна ятып бесән эшләйҙәр. Ҡыуышта бер йәшлек ҡыҙҙары Сәмиға йоҡлап ҡала. Былар бесәндән ҡайтыуға бала юғала, күмәкләп эҙләй торғас кискә табан ғына табып алалар. Супайҙы һымаҡ үлән араһына башын ҡалҡытып илап ултырған баланы бер һыбайлы табып ала. Шуға был соҡорҙо тәүҙә Супайҙы, аҙаҡ ҡыҫҡартып Супаҡ соҡоро тип йөрөтә башлайҙар.